《岁在绍熙甲寅浙东西大旱帝连江淮至秋暴雨水》
宋代·姜特立

去年数州旱，秋雨漂民庐。
今年复春霖，赤子忧为鱼。
不见日月复，但见霰雪俱。
处者绝营为，出者困泥涂。
近山不可樵，平地不得锄。
有壤莫粪田，有火莫烧畲。
花木淡惨惨，麦苗冷疏疏。
张王阶下苔，寒酸井边蔬。
上天胡不仁，苍和五何辜。
传闻常润间，流殍满路衢。
鄞江祸尤酷，越山复何如。
米乡已无积，山郡岂有余。
小人急眼前，负贩日夜趋。
只知利一已，岂暇卹里闾。
屈指至秋成，未可保无虞。
尧汤备先具，庶冀收桑榆。

作者简介：姜特立[公元？年至一一九二年左右]，字邦杰，浙江丽水人。生年不详，卒于宋光宗绍熙中。以父恩补承信郎。淳熙中，（公元一一八一年左右）累迁福建兵马副都监；擒海贼姜大獠。赵汝愚荐于朝，召见，献诗百篇。除阁门舍人，充太子宫左右春坊。太子即位，除知阁门事。恃恩纵恣，遂夺职。帝颇念旧，复除浙东马步军副总管。宁宗时，官终庆远军节度使。特立工于诗，意境超旷。作有《梅山稿》六卷，续稿十五卷，《直斋书录解题》行于世。